ZMLUVA O DIELO

uzavretá podľa § 536 a nasl. Zákona č. 513/1991 Zb. - Obchodný zákonník SR v platnom znení

**Objednávateľ:** **Poľnohospodárske družstvo Hlohovec**

sídlo: Nitrianska 109, 92012 Hlohovec

identifikačné číslo: 00 207 781

daňové identifikačné číslo: 2020394904

IČ pre DPH: SK2020394904

bankové spojenie: VÚB, a.s.

IBAN: SK2602000000000000813212

zapísaný v Obchodnom registri Okresného súdu Trnava, oddiel Dr, vložka č. 135/T

štatutárny orgán: Ing. Anton Cebo, predseda družstva

kontaktná osoba vo veciach technických: *doplní objednávateľ pri podpise zmluvy*

(ďalej len ako „**Objednávateľ**“)

**Zhotoviteľ: *doplní uchádzač***

sídlo: *doplní uchádzač*

identifikačné číslo: *doplní uchádzač*

daňové identifikačné číslo: *doplní uchádzač*

IČ pre DPH: *doplní uchádzač*

bankové spojenie: *doplní uchádzač*

IBAN: *doplní uchádzač*

zapísaný v  *doplní uchádzač*

štatutárny orgán: *doplní uchádzač*

zodpovedný zástupca: *doplní uchádzač*

kontaktná osoba vo veciach technických: *doplní uchádzač*

(ďalej len ako „**Zhotoviteľ**“)

**Úvodné ustanovenia**

1. Objednávateľ vyhlásil obstarávanie na realizáciu diela **„Stavebné úpravy maštale K6, K7 – výmena strešnej krytiny“** prostredníctvom webového sídla JOSEFHINE. Na základe posúdení všetkých kritérií v rámci obstarávania bol Zhotoviteľ vybraný ako úspešný uchádzač, ktorý za zhotovenie diela ponúkol cenu vo výške ................ EUR bez DPH (*slovom ......................Eur*).

### Článok I

### Podklady pre uzavretie zmluvy

1. Podkladom pre uzavretie zmluvy je:

* Zhotoviteľom predložená Cenová ponuka zo dňa *doplní uchádzač*, ktorá tvorí Prílohu č.1 tejto zmluvy a je jej neoddeliteľnou súčasťou (ďalej ako „**Cenová ponuka**“);
* Projektová dokumentácia.

1. Zhotoviteľ vyhlasuje, že sa ešte pred podpisom tejto zmluvy oboznámil so všetkými skutočnosťami a podkladmi potrebnými pre stanovenie predmetu zmluvy a vyhlasuje, že nezistil žiadne vady a považuje ich za dostatočné pre stanovenie predmetu zmluvy, ceny a pre realizáciu diela špecifikovaného v Čl. II tejto zmluvy.
2. Zhotoviteľ ďalej vyhlasuje, že disponuje potrebnou technológiou a potrebnými finančnými prostriedkami na riadne a včasné vykonanie diela, riadne zistil a oboznámil sa s podmienkami vykonávania diela, potrebným rozsahom prác, s priestormi pre vykonanie diela a s jeho okolím, získal a riadne preveril všetky potrebné informácie v súvislosti s ním, presvedčil sa o stave a povahe priestorov vykonávania diela, vrátane povrchových a podpovrchových podmienok a prípadného dopadu vykonávania diela na životné prostredie, o rozsahu a povahe prác, nevyhnutných pre vykonanie diela a prístupových a príjazdových cestách na miesto vykonávania diela.
3. Zhotoviteľ potvrdzuje, že s ohľadom na vyššie uvedené získal všetky nevyhnuté povolenia, súhlasy a informácie, nielen pokiaľ ide o riziká, ale aj o všetky ďalšie okolnosti, ktoré môžu mať vplyv na jeho činnosť podľa tejto zmluvy.
4. Dielo, vrátane jeho súčastí, bude zhotovené v súlade s príslušnými zákonmi a všeobecne záväznými právnymi predpismi a technickými normami Slovenskej republiky, ktoré sa na dielo ako také vzťahujú a ktoré zmluvné strany považujú za záväzné, a ktorých dodržiavanie Zhotoviteľ zabezpečí aj voči jeho subdodávateľom a v súlade s rozhodnutiami štátnych úradov Slovenskej republiky.
5. Dielo musí byť vykonané v súlade so zákonmi a predpismi, ako aj technologickými, veterinárnymi a zdravotnými normami platnými v Slovenskej republike, vrátane zákonov a predpisov týkajúcich sa životného prostredia, hospodárenia s odpadmi atď.
6. Zhotoviteľ vyhlasuje, že všetkých svojich zamestnancov, prostredníctvom ktorých poskytuje plnenie podľa tejto zmluvy, zamestnáva legálne v súlade s príslušnými právnymi predpismi. Rovnako vyhlasuje, že tretia osoba, prostredníctvom ktorej poskytuje plnenie podľa tejto zmluvy, zamestnáva všetkých svojich zamestnancov podieľajúcich sa na plnení tejto zmluvy legálne v súlade s príslušnými právnymi predpismi. Zhotoviteľ sa zaväzuje najneskôr do podpisu tejto zmluvy, poskytnúť Objednávateľovi relevantné doklady o legálnom zamestnávaní svojich zamestnancov, prostredníctvom ktorých poskytuje plnenie podľa tejto zmluvy; v prípade nových zamestnancov najneskôr do 5 dní pred začatím vykonávania prác v rámci predmetu zmluvy. V prípade nesplnenia povinnosti predložiť doklady o legálnom zamestnávaní v lehote uvedenej v predchádzajúcej vete a/alebo v prípade, ak sa vyhlásenie Zhotoviteľa uvedené v prvej a druhej vete tohto ustanovenia ukáže ako nepravdivé, Objednávateľ si vyhradzuje právo na odstúpenie od tejto zmluvy pre podstatné porušenie zmluvy.  Nárok Objednávateľa na náhradu škody týmto nie je dotknutý. Zhotoviteľ sa zaväzuje do 7 pracovných dní od výzvy Objednávateľa nahradiť Objednávateľovi všetky náklady spojené s uložením pokuty Objednávateľovi za porušenie zákazu prijať službu, ktorú mu poskytuje Zhotoviteľ prostredníctvom fyzickej osoby, ktorú nelegálne zamestnáva a/alebo ktorú nelegálne zamestnáva tretia osoba, prostredníctvom ktorej Zhotoviteľ poskytuje plnenie podľa tejto zmluvy.

### Článok II

### Predmet zmluvy

1. Predmetom zmluvy je záväzok Zhotoviteľa vykonať pre Objednávateľa riadne a včas dielo tak, ako je touto zmluvou špecifikované, poskytnúť ďalšie plnenia uvedené v tejto zmluve o dielo a previesť za podmienok nižšie uvedených na Objednávateľa vlastnícke právo k dielu. Objednávateľ sa zaväzuje pri realizácii diela riadne spolupôsobiť a Zhotoviteľovi za riadne a včas vykonané dielo zaplatiť cenu v zmysle Čl. IV zmluvy, a to za podmienok a v termínoch dohodnutých touto zmluvou.
2. Zhotoviteľ sa zaväzuje na vlastné nebezpečenstvo, vlastnú zodpovednosť a vo vlastnom mene k realizácii všetkých prác, dodávok a služieb pri zhotovení diela **„Stavebné úpravy maštale K6, K7 – výmena strešnej krytiny“** a to v rozsahu špecifikovanom v Čl. I tejto zmluvy (ďalej len „dielo“).
3. Ak dôjde v priebehu realizácie diela k Objednávateľom vyvolanej zmene oproti dokumentácii uvedenej Čl. I tejto zmluvy, zaväzujú sa zmluvné strany uzavrieť písomný dodatok k tejto zmluve, ktorého obsahom bude predmet - rozsah, úprava ceny diela, termín realizácie a úprava ostatných dotknutých ustanovení tejto zmluvy v rozsahu primeranom novovzniknutým skutočnostiam. Požiadavku na uzavretie dodatku predloží Zhotoviteľ do 2 pracovných dní odkedy sa dozvedel o zmene na kontrolnom dni alebo návrhu zmeny, špecifikácie jej obsahu a rozsahu zmeny pred začatím požadovaných zmien, a to predložením návrhu dodatku Objednávateľovi formou e-mailu. Zhotoviteľ v primeranej lehote pred vykonaním všetkých naviac prác, vykoná ich súpis, ocenenie v dôsledku zmeny a prípadný návrh na zmenu termínu ukončenia diela a takto ich predloží Objednávateľovi na odsúhlasenie. V prípade neakceptovania návrhu Zhotoviteľa na zmenu ceny diela a/alebo návrhu na zmenu termínu ukončenia diela a/alebo iných podmienok vykonávania naviac prác Objednávateľom, bude mať táto skutočnosť za následok možnosť ukončenia tejto zmluvy formou odstúpenia od zmluvy Objednávateľom. Odstúpenie od zmluvy musí byť vykonané písomne, podpísané oprávnenými zástupcami Objednávateľa a doručené Zhotoviteľovi, pričom účinky odstúpenia nastávajú dňom jeho doručenia druhej zmluvnej strane. Takéto odstúpenie od zmluvy sa nepovažuje za porušenie zmluvy zo strany Objednávateľa a nezakladá nárok Zhotoviteľa na náhradu škody. Objednávateľ a Zhotoviteľ budú v dobrej viere rokovať o stanovení ceny aplikovateľnej pre zmenu, pričom jednotkové ceny Zhotoviteľa nesmú byť vyššie ako jednotkové ceny uvedené v Cenovej ponuke Zhotoviteľa. V prípade, ak cenová ponuka nebude obsahovať jednotkové ceny naviac prác, tieto jednotkové ceny naviac prác nesmú byť vyššie ako obvyklé jednotkové ceny v čase vykonávania zmeny a pre obdobné činnosti, ktoré sú predmetom vykonávanej zmeny a za podmienok obdobných podmienkam tejto zmluvy. Až po písomnom odsúhlasení naviac prác Objednávateľom a po uzatvorení príslušného písomného dodatku k zmluve, má Zhotoviteľ právo na realizáciu a na ich úhradu. V prípade, že Zhotoviteľ vykoná Objednávateľom písomne neodsúhlasené naviac práce a/alebo z dôvodov výlučne na strane Zhotoviteľa nedôjde k uzatvoreniu príslušného dodatku k tejto zmluve, má sa za to že všetky náklady Zhotoviteľa na realizáciu naviac prác budú považované za súčasť pôvodne dohodnutej ceny podľa Čl. III tejto zmluvy.
4. Zhotoviteľ vyhlasuje, že vykoná dielo riadne a včas, v súlade s podkladmi uvedenými v Čl. I tejto zmluvy. Dielo bude vykonané v maximálnej možnej kvalite, minimálne však v kvalite zodpovedajúcej platným a doporučeným STN, resp. EN, ktoré sa týmto pre obe strany stanovujú ako záväzné.
5. Technické podmienky sú vymedzené:

* Cenovou ponukou Zhotoviteľa, ktorá tvorí Prílohu č.1 tejto zmluvy
* Položkovým rozpočtom / Výkaz výmer, ktorý tvorí Prílohu č. 2 tejto zmluvy
* Projektovou dokumentáciou, ktorá tvorí Prílohu č. 4 tejto zmluvy
* STN, resp. EN, ktoré sa na riadne vykonanie diela vzťahujú

1. Záväzok Zhotoviteľa vykonať dielo kompletne, v termíne a funkčné, je splnený písomným prevzatím diela bez vád a nedorobkov Objednávateľom podľa Čl. IX tejto zmluvy.
2. Zhotoviteľ má právo zabezpečiť dodávky, práce a/alebo služby ako subdodávky s podmienkou, že takéto časti diela budú dodané v rozsahu a kvalite podľa zmluvy, a že Zhotoviteľ za ne zostane priamo zodpovedný Objednávateľovi. Zhotoviteľ zodpovedá za unifikáciu technických noriem svojich a technických noriem svojich subdodávateľov s podmienkami platnými u Objednávateľa. Prípadné odchýlky budú písomne odsúhlasené oboma zmluvnými stranami.

**Článok III**

**Cena diela**

1. Zmluvné strany sa dohodli na celkovej cene diela podľa Čl. II tejto zmluvy v celkovej výške*doplní uchádzač* **EUR bez DPH (slovom** *doplní uchádzač* **Eur).** Rozsah ceny je uvedený v Cenovej ponuke – príloha č. 1 a jednotlivé položky sú uvedené v Položkovom rozpočte / Výkaz výmer – príloha č.2.
2. K uvedenej cene bude pripočítaná príslušná DPH v zmysle platnej legislatívy v deň vzniku daňovej povinnosti.
3. Táto cena je pevná a nemenná a obsahuje všetky náklady nutné pre celkovú realizáciu diela v rozsahu tejto zmluvy a Cenovej ponuky Zhotoviteľa, vrátane nákladov na dopravu do miesta plnenia zmluvy, montáže nákladov na zaškolenie zamestnancov Objednávateľa. Táto cena je zmluvnými stranami považovaná v rozsahu predmetu zmluvy za cenu konečnú a akékoľvek úpravy môžu nastať len na základe písomného dodatku podpísaného oprávnenými zástupcami zmluvných strán k tejto zmluve.
4. Cena uvedená v bode 1 tohto článku zahŕňa aj náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy, a to najmä:

* technicko-kvalitatívnych parametrov uvedených v technických normách a predpisoch, platných na území Slovenskej republiky,
* podmienok realizácie diela:
* náklady súvisiace s bezpečnosťou a ochranou zdravia pri práci počas výstavby,
* náklady na zaistenie bezpečnosti technických zariadení počas výstavby,
* náklady vynaložené na požiarnu ochranu v priebehu vykonávania diela,
* spotreba energií.

1. V prípade dodatočných požiadaviek Objednávateľa, ktoré vyvolajú nevyhnutné naviac práce, budú tieto zmeny riešené v rámci písomných dodatkov k tejto zmluve. Zmenami podľa tohto bodu sa rozumejú práce Objednávateľom dodatočne požadované.

**Článok IV**

**Platobné podmienky**

1. Zmluvné strany sa dohodli, že cenu diela podľa Čl. III bodu 1. zmluvy Objednávateľ uhradí Zhotoviteľovi nasledovne:
2. zálohová platba vo výške 20% z celkovej ceny diela na základe zálohovej faktúry vystavenej Zhotoviteľom po uzatvorení tejto zmluvy, pričom splatnosť zálohovej faktúry je 14 dní odo dňa jej vystavenia;
3. zvyšnú časť ceny diela uhradí Objednávateľ do 14 dní po protokolárnom prevzatí diela. Zmluvné strany sa dohodli, že podkladom pre vystavenie faktúry je Objednávateľom vopred odsúhlasený Protokol vykonaných prác.
4. Každá faktúra musí obsahovať všetky zákonom predpísané náležitosti.
5. Nesprávne vystavenú faktúru má Objednávateľ právo vrátiť Zhotoviteľovi s uvedením konkrétnej výhrady bez zbytočného odkladu. V tomto prípade sa plynutie pôvodnej lehoty splatnosti zastaví, doručením novej (správne vystavenej) faktúry začne plynúť nová lehota splatnosti.
6. Povinnosť Objednávateľa zaplatiť za riadne a včas vykonané dielo cenu diela, resp. jej časť, je splnená odpísaním fakturovanej sumy z účtu Objednávateľa v prospech účtu Zhotoviteľa uvedený v záhlaví tejto zmluvy.
7. V prípade, že dôjde k zrušeniu tejto zmluvy z dôvodov na strane Objednávateľa, má právo Zhotoviteľ preukázaný dodaný materiál a preukázané práce vykonané ku dňu zrušenia fakturovať Objednávateľovi vo výške skutočne vykonaných prác a vynaložených nákladov po ich odsúhlasení Objednávateľom.
8. Zhotoviteľ vyhlasuje, že ku dňu podpisu zmluvy:

* si je vedomý svojej povinnosti odviesť riadne DPH správcovi dane a zaväzuje sa  DPH riadne, včas a v správnej výške z predmetného obchodu odviesť,
* je v ekonomicky dobrej kondícii, nie je v likvidácii a nemá vedomosť o tom, že by bol osobou, proti ktorej by bolo vedené exekučné, konkurzné alebo reštrukturalizačné konanie, nevedie žiadny súdny spor, v ktorom by neúspech viedol k záväzku, ktorého splnenie by bolo nemožné alebo by hospodársky destabilizovalo Zhotoviteľa,
* nemá vedomosť o tom, že by bol osobou ohrozenou vstupom do konkurzného alebo reštrukturalizačného konania,
* riadne a včas plní všetky svoje splatné záväzky a nenastali u neho dôvody na zrušenie registrácie podľa § 81 ods. 3 písm. b) druhého bodu Zákona o DPH
* nie je vedený v zozname platiteľov DPH, u ktorých nastali dôvody na zrušenie registrácie, vedenom Finančným riaditeľstvom Slovenskej republiky,
* účet Zhotoviteľa, ktorý pre obchodné operácie podľa tejto zmluvy uviedol v záhlaví tejto zmluvy je účtom, ktorý je oznámený Finančnému riaditeľstvu SR.

Zhotoviteľ sa zaväzuje zaplatiť zmluvnú pokutu vo výške 30 % zo sumy DPH z celkovej ceny diela v zmysle tejto zmluvy, ak neoznámi Objednávateľovi v lehote do 10 dní, že nastali skutočnosti, ktoré by sa mohli priamo alebo nepriamo dotknúť obsahu vyhlásenia podľa predchádzajúceho odseku alebo by mohli mať priamy alebo nepriamy vplyv na obsah vyhlásenia v predchádzajúcom odseku. Zaplatením  zmluvnej pokuty nie je dotknutý nárok Objednávateľa na náhradu škody spôsobenej porušením oznamovacej povinnosti Zhotoviteľa. Zmluvná pokuta sa nezapočítava na náhradu škody.

**Článok V**

**Miesto a termín plnenia**

1. Zhotoviteľ sa zaväzuje zhotoviť a odovzdať dielo Objednávateľovi v nasledovných termínoch:

Stavebná pripravenosť Objednávateľa do: 31.08.2023

Začatie vykonávania diela: 01.09.2023

Dokončenie diela ako celku/odovzdanie diela: 30.10.2023

1. Objednávateľ sa zaväzuje odovzdať zhotoviteľovi priestory výkonu diela najneskôr dňa 31.08.2023.
2. Miestom plnenia predmetu tejto zmluvy je Sasinkovo – farma ŽV.

**Článok VI**

**Spolupôsobenie Objednávateľa**

1. Objednávateľ sa zaväzuje Zhotoviteľovi poskytnúť pre realizáciu diela podľa Čl. II tejto zmluvy nasledovné spolupôsobenie:

1. zabezpečiť vstupy pracovníkom a vozidlám Zhotoviteľa na miesto výkonu diela až do odovzdania diela ako celku v zmysle Čl. IX tejto zmluvy a skončenia záručnej doby podľa Čl. XI, bod 2;
2. zabezpečiť prístup na miesto plnenia, a taktiež jeho trvalé sprístupnenie počas celej doby plnenia;
3. zabezpečiť elektrickú prípojku (230V a 400V), prípojku vody a v prípade potreby vydať príslušné povolenie na prácu, sociálne zariadenie a dennú miestnosť pre zamestnancov Zhotoviteľa.

**Článok VII**

**Stavenisko**

1. Objednávateľ protokolárne odovzdá stavenisko Zhotoviteľovi k bezplatnému užívaniu po dobu realizácie diela, vypratané v nevyhnutnom rozsahu a schopné užívania za účelom realizácie predmetu plnenia Zhotoviteľom podľa tejto zmluvy. O odovzdaní staveniska bude pri odovzdávaní urobený Zápis o odovzdaní staveniska. Jednotlivé časti staveniska sa budú odovzdávať späť Objednávateľovi postupne, po vzájomnej dohode medzi Zhotoviteľom a Objednávateľom.
2. Pri odovzdaní staveniska odovzdá Objednávateľ Zhotoviteľovi odberné miesta pre napojenie el. energie a vody s dostatočnou kapacitou a s príkonom potrebným pre realizáciu diela.
3. Pokiaľ zo zápisu o odovzdaní a prevzatí staveniska vyplynú pre Objednávateľa alebo Zhotoviteľa povinnosti neobsiahnuté v tejto zmluve, zaväzujú sa zmluvné strany splniť ich v lehotách dohodnutých v zápise.
4. Zhotoviteľ sa zaväzuje dodržiavať v priebehu realizácie diela všetky hygienické predpisy, predpisy o požiarnej ochrane, podmienky bezpečnosti ochrany zdravia a práce, a podmienky ochrany životného prostredia a je povinný urobiť opatrenia, aby následkom jeho činnosti (prach, otrasy a pod.) nedošlo ku znehodnoteniu zariadení, stavieb, dobytka alebo skladovaného materiálu.
5. Zhotoviteľ ďalej zabezpečí pravidelnú kontrolu dodržiavania bezpečnostných predpisov v zmysle platnej legislatívy, najmä Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v platnom znení a Vyhl. č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach s nimi súvisiacich na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti v platnom znení o bezpečnosti pri stavebných prácach.
6. Zhotoviteľ je povinný udržiavať na stavenisku čistotu a poriadok a je povinný odstrániť odpady a nečistoty vzniknuté pri vykonávaní diela v súlade so zákonom o odpadoch a podľa interných predpisov Objednávateľa. Pred odstránením odpadov rozhodne o ich možnom zhodnotení príslušný zodpovedný pracovník Objednávateľa, pričom suma za ich zhodnotenie prináleží Objednávateľovi. V prípade, ak pri vykonávaní prác v rámci predmetu tejto zmluvy, vznikne odpad, ktorého zhodnotenie a/alebo zneškodnenie a/alebo recykláciu a/alebo iné nakladanie s odpadom (ďalej iba ako „nakladanie s odpadom“) zabezpečuje Zhotoviteľ, Zhotoviteľ je povinný najneskôr 2 pracovné dni po nakladaním s odpadmi písomne oznámiť Objednávateľovi názvy odpadov a kategórie odpadov podľa platného katalógu odpadov, množstvá odpadov, spôsob ich zneškodnenia, zhodnotenia, recyklácie, prípadne ďalšie informácie preukazujúce spôsob nakladania s odpadmi a miesto kde boli odpady odovzdané alebo uložené a ďalšie informácie požadované Objednávateľom v súvislosti s nakladaním s odpadmi. V prípade nesplnenia povinnosti Zhotoviteľa informovať Objednávateľa podľa predchádzajúcej vety v uvedenej lehote a/alebo v prípade poskytnutia nesprávnych a/alebo neúplných informácii Objednávateľovi, má Objednávateľ nárok na zaplatenie zmluvnej pokuty vo výške 1 000,- EUR za každý jednotlivý prípad porušenia uvedenej povinnosti. Nárok Objednávateľa na náhradu škody nie je zaplatením zmluvnej pokuty dotknutý. V prípade ak bude Objednávateľovi uložená pokuta zo strany príslušných úradov v dôsledku porušenia vyššie uvedenej povinnosti  Zhotoviteľom, Zhotoviteľ sa zaväzuje do 7 pracovných dní od výzvy Objednávateľa nahradiť Objednávateľovi všetky náklady spojené s uložením pokuty Objednávateľovi.
7. Zhotoviteľ je povinný bezodkladne odstraňovať akékoľvek znečistenia a poškodenia komunikácií, ku ktorým preukázateľne príde prevádzkou Zhotoviteľa.
8. Zhotoviteľ je povinný pri realizácii diela dodržiavať všetky platné a odporúčané STN, resp. EN a všeobecne záväzné právne predpisy, ktoré sa týkajú jeho činnosti v súvislosti s vykonávaním diela. Pokiaľ porušením týchto predpisov vznikne škoda, hradí ju v plnej výške Zhotoviteľ.
9. Za vyprázdnené stavenisko sa považuje stavenisko upravené na náklady Zhotoviteľa do stavu pred jeho odovzdaním Zhotoviteľovi. O vyprataní staveniska spíšu zmluvné strany protokol.

**Článok VIII**

**Stavebný denník**

1. Zhotoviteľ je povinný viesť stavebný denník ako doklad o priebehu vykonávania diela počas celej realizácie predmetu zmluvy. Do stavebného denníka sa zapisujú všetky skutočnosti rozhodné pre plnenie predmetu tejto zmluvy, predovšetkým údaje o časovom postupe prác a ich akosti. Stavebný denník bude uložený na mieste plnenia tak, aby originál bol k dispozícii vždy na stavbe a kópie stavebného denníka boli určené tak, že jedna kópia je pre Objednávateľa a jedna kópia je pre Zhotoviteľa.
2. Zápisy v stavebnom denníku, ani zápisy z kontrolných dní sa nepovažujú za zmenu tejto zmluvy, slúžia iba ako podklad pre vypracovanie prípadných dodatkov k zmluve.
3. Stavebný denník bude vedený odo dňa odovzdania staveniska až do termínu odovzdania a prevzatia diela Objednávateľom, príp. do doby odstránenia vád a nedorobkov. Zhotoviteľ zabezpečí, aby stavebný denník bol pre Objednávateľa prístupný po celú dobu realizácie diela.
4. Zápisy v stavebnom denníku musia byť vykonávané denne zodpovedným zástupcom Zhotoviteľa uvedeného v záhlaví tejto zmluvy. Ďalej môžu zápisy do stavebného denníka robiť iba menovaní zástupcovia Objednávateľa (*doplní sa pri podpise zmluvy*), Zhotoviteľa (*doplní sa pri podpise zmluvy*) a zástupcovia príslušných orgánov štátnej správy.
5. Objednávateľ a Zhotoviteľ sa zaväzujú do 3 pracovných dní k vykonanému zápisu v stavebnom denníku uviesť svoje vyjadrenia.

**Článok IX**

**Odovzdanie a prevzatie diela**

1. Záväzok Zhotoviteľa dodať dielo je splnený riadnym ukončením a prevzatím diela ako celku. Dielo je riadne ukončené, ak bude mať vlastnosti stanovené touto zmluvou, projektovou dokumentáciou a  revíznou správou vypracovanou príslušnou oprávnenou osobou v zmysle platných právnych predpisov, a nebude mať nedostatky alebo vady, ak bude miesto výkonu diela uvedené do stavu podľa príslušnej projektovej dokumentácie, resp. ďalších dojednaní, ak budú odovzdané Objednávateľovi doklady spracované alebo získané Zhotoviteľom, hlavne doklady o predpísaných úspešne vykonaných skúškach a revíziách, vrátane dokumentácie skutočného vyhotovenia diela nevyhnutných pre prevádzkovanie diela v súlade s platnou legislatívou.
2. Riadne vykonané dielo ako celok Objednávateľ prevezme písomným protokolom o prevzatí, po úspešnom vykonaní a ukončení všetkých zákonom predpísaných skúšok a v zmysle tejto zmluvy a technických noriem SR, resp. EU (ďalej len „skúšky“). O priebehu a výsledku odovzdávacieho a preberacieho konania, ktorého súčasťou je úspešné vykonanie dojednaných skúšok, príslušné atesty, revízne správy a pod., spíšu zmluvné strany zápis, v závere ktorého Objednávateľ výslovne uvedie, že dielo, resp. jeho časť preberá. Objednávateľ prevezme dielo len bez vád a nedorobkov. Do preukázania splnenia kvalitatívnych parametrov diela a do odstránenia všetkých nedostatkov a nedorobkov diela, je Objednávateľ oprávnený neuhradiť splatné faktúry Zhotoviteľa a nebude v omeškaní s úhradou faktúr.
3. K prevzatiu diela vyzve Zhotoviteľ Objednávateľa písomne minimálne 3 kalendárne dni vopred. Preberacie konanie bude začaté bezodkladne a bude ukončené preberacím protokolom, podpísaným oprávnenými zástupcami Objednávateľa a Zhotoviteľa.
4. K preberaciemu konaniu po ukončení Zhotoviteľ pripraví:
5. správu o vykonaní prác s prípadným opisom vykonaných zmien a odchýlok od špecifikácie,
6. osvedčenia o akosti použitých materiálov,
7. kópie zo stavebného denníka,
8. doklady o preukázaní zhody, atesty, certifikáty použitých výrobkov na zhotovenom diele,
9. potvrdenie správcu skládky o prijatí stavebných odpadov vo fakturovanom množstve,
10. potvrdenie o odstránení vád a nedorobkov (v prípade, ak boli zistené),
11. fotodokumentáciu, videozáznam z technologických postupov v danom čase, počas realizácie diela.
12. Protokol spísaný zmluvnými stranami bude obsahovať predovšetkým:
    * 1. zhodnotenie akosti diela, resp. jeho jednotlivej etapy;
      2. súpis zistených vád a nedorobkov vrátane postupu a záväzných termínov ich odstránenia;
      3. dohodu o opatreniach a lehotách;
      4. záznam o nutných, dodatočne požadovaných prácach;
      5. vyhlásenie Objednávateľa, že dielo preberá, ak nepríde k dohode, tak stanovisko Objednávateľa a Zhotoviteľa;
      6. súpis príloh.

**Článok X**

**Zmluvné pokuty**

1. V prípade omeškania Zhotoviteľa s plnením akýchkoľvek svojich povinností vyplývajúcich pre neho z tejto zmluvy, najmä neodovzdaním riadne vykonaného diela (t.j. bez vád prípadne nespustenie do bezchybnej prevádzky ) v dohodnutom termíne a iné, môže Objednávateľ uplatniť voči Zhotoviteľovi nárok na zaplatenie zmluvnej pokuty vo výške 0,5 % za každý deň omeškania z celkovej ceny diela podľa tejto zmluvy.
2. Ak je Zhotoviteľ v omeškaní s odstránením vád a nedostatkov diela, zaplatí Zhotoviteľ Objednávateľovi zmluvnú pokutu vo výške 0,5 % za každý deň omeškania z celkovej ceny diela podľa tejto zmluvy.
3. Zhotoviteľ (jeho zamestnanci a subdodávatelia) sú povinní v priestoroch objednávateľa dodržiavať zákaz neporiadku na mieste výkonu diela (zvyšky jedál, obalov, poškodené palety a pod.) zákaz donášania a požívania alkoholických nápojov a iných omamných látok a návykových látok a vstupovať pod ich vplyvom do priestorov a objektov Objednávateľa, dodržiavať zákaz donášať do priestorov, objektov objednávateľa fotografické prístroje a používať ich v priestoroch objednávateľa bez povolenia, dodržiavať zákaz donášania strelných zbraní a zábavnej pyrotechniky do priestorov objednávateľa. V prípade porušenia tohto bodu zmluvy sa Zhotoviteľ zaväzuje uhradiť Objednávateľovi zmluvnú pokutu vo výške 300,- EUR za každé porušenie záväzku Zhotoviteľa podľa tohto bodu zmluvy.
4. Zaplatením zmluvnej pokuty nie je dotknutý nárok Objednávateľa na náhradu vzniknutej škody.
5. Zmluvné strany výslovne prehlasujú, že zmluvné pokuty dohodnuté v tejto zmluve, t.j. ich právny dôvod aj výška, boli dohodnuté slobodne a vážne, pri dodržaní zásady zmluvnej voľnosti, sú v súlade s dobrými mravmi, so zásadami poctivého obchodného styku a s obchodnými zvyklosťami platnými v obchodnom odvetví podľa predmetu tejto zmluvy. Význam povinností zabezpečovaných zmluvnou pokutou je primeraný a zodpovedá dohodnutej výške zmluvnej pokuty. Zmluvným stranám nie sú známe žiadne okolnosti, ktoré by mohli spôsobiť neplatnosť dojednania o zmluvných pokutách. Zmluvná pokuta je splatná do 5 dní od dňa doručenia výzvy na jej zaplatenie druhej zmluvnej strane.
6. Objednávateľ môže odstúpiť od zmluvy vždy, keď preukáže, že Zhotoviteľ dielo riadne nezhotovuje a ani v primeranej poskytnutej lehote nevykonáva nápravu. Objednávateľ je však povinný Zhotoviteľovi zaplatiť čiastku zodpovedajúcu cene už vykonaných prác. Objednávateľ nie je povinný uhradiť práce, ktorých nekvalitné vyhotovenie bolo príčinou odstúpenia od zmluvy. Rovnako môže Objednávateľ od zmluvy odstúpiť, ak Objednávateľ stratil dôveru v schopnosť Zhotoviteľa ukončiť dielo včas a v požadovanej kvalite. V takomto prípade uhradí Objednávateľ len kvalitne vykonané práce.

**Článok XI**

**Zodpovednosť za vady a záruka**

1. Zhotoviteľ vyhlasuje, že dielo vymedzené v Čl. II tejto zmluvy bude mať vlastnosti uvedené v odovzdanej projektovej dokumentácii diela vrátane jej zmien a dodatkov a v technických normách SR, resp. EÚ, a predpisoch, ktoré sa na jeho vyhotovenie vzťahujú ako celok. Zhotoviteľ ručí za to, že zariadenia a materiály dodané pre dielo budú nové a nepoužité. Zhotoviteľ ručí za to, že dielo, jeho časti, materiály, služby sú v súlade s dokumentmi a rozhodnutiami štátnych úradov Slovenskej republiky, s príslušnými právnymi predpismi a STN, resp. EN.
2. Zhotoviteľ poskytuje na dielo záručnú dobu 60 mesiacov, pričom záručná doba začína plynúť odo dňa písomného odovzdania a prevzatia diela ako celku v zmysle Čl. IX tejto zmluvy.
3. Zhotoviteľ zodpovedá za zjavné vady, v čase odovzdania diela. Zjavné vady, ktoré má dielo v čase odovzdania, musia byť výslovne uvedené v zápise o odovzdaní a prevzatí diela s termínom ich odstránenia.
4. Za vady, ktoré vznikli v záručnej dobe, zodpovedá Zhotoviteľ v rozsahu záruky v zmysle tejto zmluvy.
5. Objednávateľ je povinný prípadnú reklamáciu predmetu plnenia uplatniť bezodkladne po jej zistení písomnou formou do rúk oprávneného zástupcu Zhotoviteľa. Objednávateľ v reklamácii vadu popíše a uvedie požadovaný spôsob a postup jej odstránenia.
6. Zhotoviteľ je povinný začať s odstraňovaním prípadných vád do 24 hodín od písomného uplatnenia reklamácie a vady odstrániť bez zbytočného odkladu v termíne dohodnutom s Objednávateľom a na vlastné náklady a zodpovednosť, najneskôr však do 10 dní odo dňa uplatnenia písomnej reklamácie.
7. V prípade havarijného stavu je Objednávateľ oprávnený vady odstrániť v nevyhnutnom rozsahu sám alebo ich odstránením poveriť tretiu odborne spôsobilú osobu v cenách pre danú lokalitu, druh prác alebo výrobkov obvyklých. Takto vzniknuté náklady je Zhotoviteľ povinný uhradiť Objednávateľovi do 14 kalendárnych dní odo dňa uznania reklamácie a doručenia príslušnej faktúry vrátane preukázania nutných a účelne vynaložených nákladov na odstránenie reklamovanej vady ako prílohy tejto faktúry.
8. Objednávateľ je povinný prípadnú reklamáciu predmetu plnenia uplatniť bezodkladne po jej zistení písomnou formou u Zhotoviteľa. Objednávateľ v reklamácii vadu popíše a uvedie požadovaný spôsob a postup jej odstránenia. Za písomnú formu sa v tomto prípade považuje aj oznámenie formou e-mailu na e-mailovú adresu Zhotoviteľa: *doplní sa pri podpise zmluvy*
9. Ak Zhotoviteľ neodstráni oprávnene reklamované vady v termínoch podľa bodu 6. tohto článku, je Objednávateľ oprávnený tieto vady odstrániť sám alebo ich odstránením poveriť tretiu odborne spôsobilú osobu v cenách pre danú lokalitu, druh prác alebo výrobkov obvyklých. Takto vzniknuté náklady je Zhotoviteľ povinný uhradiť Objednávateľovi do 14 dní odo dňa doručenia príslušnej faktúry a preukázaní nutných a účelne vynaložených nákladov na odstránenie oprávnene reklamovanej vady ako prílohy tejto faktúry.
10. Objednávateľ je povinný Zhotoviteľovi umožniť prístup do priestorov, pokiaľ je to potrebné pre možnosť riadneho odstránenia oprávnene reklamovaných vád.
11. Zhotoviteľ sa zaväzuje po celú dobu realizácie diela a po dobu záručnej doby udržovať na svoje náklady dostatočné poistenie ku krytiu rizík spojených s realizáciou diela podľa tejto zmluvy, minimálne však vo výške 120% celkovej ceny diela. Poistná zmluva tvorí neoddeliteľnú súčasť tejto zmluvy ako Príloha č. 5.

**Článok XII**

**Podstatné porušenie zmluvy – odstúpenie od zmluvy**

1. Objednávateľ a Zhotoviteľ sú oprávnení odstúpiť od zmluvy v prípade podstatného porušenia zmluvných povinností.
2. Za podstatné porušenie zmluvných povinností na strane Objednávateľa sa považuje omeškanie s povinnosťou platby ceny diela podľa tejto zmluvy po dobu dlhšiu ako 30 kalendárnych dní. Zhotoviteľ v tomto prípade môže využiť právo na predĺženie termínu plnenia predmetu zmluvy o dobu omeškania.
3. Za podstatné porušenie zmluvných povinností na strane Zhotoviteľa sa považuje najmä:

* omeškanie s plnením termínu uvedeného v bode 1. Čl. V tejto zmluvy o dobu dlhšiu ako 10 dní,
* vykonávanie diela v rozpore s touto zmluvou, resp. s príslušnými právnymi predpismi vzťahujúcimi sa na riadne vykonanie diela,
* podanie návrhu voči Zhotoviteľovi na vyhlásenie konkurzu alebo návrhu na povolenie reštrukturalizácie Zhotoviteľa alebo vyhlásenie konkurzu na majetok Zhotoviteľa alebo povolenie reštrukturalizácie Zhotoviteľa a/alebo vstúpenie Zhotoviteľa do likvidácie,
* ak bolo právoplatne rozhodnuté o výmaze Zhotoviteľa z registra partnerov verejného sektora podľa príslušných ustanovení zákona č. 315/2016 Z. z. v platnom znení.

1. Odstúpenie od zmluvy musí byť vykonané písomne, podpísané oprávnenými zástupcami zmluvných strán a doručené druhej strane, pričom účinky odstúpenia nastávajú dňom jeho doručenia.
2. Pokiaľ Objednávateľ odstúpi od zmluvy z dôvodov na strane Zhotoviteľa (bod 3. tohto článku zmluvy), Zhotoviteľ buď okamžite alebo ku dňu stanovenému v oznámení o odstúpení:
   * + - 1. zastaví všetky ďalšie práce s výnimkou tých prác, ktoré môže Objednávateľ špecifikovať v oznámení o odstúpení od zmluvy len za účelom, aby ochránil časť už vykonaného diela,
         2. ukončí všetky subdodávateľské zmluvy s výnimkou tých, ktoré sú postúpené Objednávateľovi v znení písm. d) tohto bodu článku XII zmluvy,
         3. odovzdá Objednávateľovi časti diela vykonané Zhotoviteľom k dátumu oznámenia o odstúpení od zmluvy,
         4. postúpi Objednávateľovi všetky práva, vlastnícke právo a pohľadávky Zhotoviteľa k dielu a materiálom v stave ku dňu odstúpenia a pokiaľ to Objednávateľ požaduje i ku ktorýmkoľvek subdodávateľským zmluvám uzatvoreným medzi Zhotoviteľom s jeho subdodávateľmi,
         5. prenechá Objednávateľovi všetky výkresy, špecifikáciu a iné dokumenty pripravené Zhotoviteľom alebo jeho subdodávateľmi v súvislosti s dielom, v stave ku dňu odstúpenia,
         6. umožní Objednávateľovi nechať dokončiť dielo treťou stranou.
3. Objednávateľ môže vstúpiť na miesto vykonávania diela a vykázať Zhotoviteľa a Objednávateľ môže dokončiť dielo sám alebo prostredníctvom akejkoľvek tretej strany, s čím Zhotoviteľ podpisom tejto zmluvy vyjadruje svoj bezvýhradný súhlas.
4. V prípade odstúpenia od zmluvy ktoroukoľvek zo zmluvných strán, Zhotoviteľ poskytuje záruku za činnosti vykonané podľa tejto zmluvy ku dňu doručenia odstúpenia druhej zmluvnej strane.

**Článok XIII**

**Nebezpečenstvo škody, vlastníctvo diela, iné nebezpečenstvo**

1. Zhotoviteľ vyhlasuje, že pre výkon činností spojených s riadnou realizáciou diela podľa Čl. II tejto zmluvy spĺňajú jeho zamestnanci odbornú spôsobilosť podľa platných príslušných vyhlášok a noriem SR, resp. EÚ.
2. Zhotoviteľ je zodpovedný za starostlivosť o dielo alebo akúkoľvek jeho časť až do okamihu podpisu protokolu o prevzatí bez vád a nedorobkov oprávnenými zástupcami zmluvných strán a odstráni na svoje vlastné náklady škody, ktoré môžu vzniknúť na diele alebo jeho časti z akéhokoľvek dôvodu a kedykoľvek v tejto dobe. Zmluvné strany sa dohodli, že nebezpečenstvo škody na veci nesie Zhotoviteľ až do okamihu jeho riadneho dokončenia a písomného prevzatia diela ako celku Objednávateľom v zmysle Čl. IX tejto zmluvy.
3. Vlastnícke právo k zariadeniu, materiálu alebo veciam tvoriacim dielo prechádza zo Zhotoviteľa na Objednávateľa okamihom ich pevného zabudovania do diela, alebo ich zaplatením, podľa toho čo nastane skôr.
4. Zhotoviteľ zodpovedá za všetky preukázané škody, ktoré vzniknú v dôsledku vykonávania diela Zhotoviteľom tretím osobám a Objednávateľovi. Zhotoviteľ je povinný tieto vzniknuté škody uhradiť, ak nebudú uhradené prostredníctvom poisteného plnenia.

**Článok XIV**

**Vyššia moc**

1. Ak Zhotoviteľ nemôže splniť svoje záväzky pre vopred nepredpokladané skutočnosti, ktoré sa nepodarí ovplyvniť jemu, alebo jeho dodávateľom, napr. vojna, zásah vyššej moci, vnútorné nepokoje, prírodné katastrofy, štrajky s výnimkou štrajkov u Zhotoviteľa alebo jeho dodávateľov, tak termín plnenia sa posúva o primerane danú dobu. Za prípad vyššej moci sa nepovažuje neplnenie povinností subdodávateľov Zhotoviteľa či už z dôvodov na ich strane a/alebo z dôvodov vyššej moci.
2. Ak bude Zhotoviteľovi znemožnené splnenie jeho povinností vyskytnutím sa vyššej moci po dobu viac ako 2 mesiace, môže Zhotoviteľ od zmluvy odstúpiť. To isté právo má aj Objednávateľ, ak sa vykonanie diela v dôsledku posunutia termínu stalo bezpredmetným. Odstúpenie od zmluvy musí byť písomné, podpísané oprávneným zástupcom odstupujúcej strany a doručené druhej zmluvnej strane. Doručením nastávajú účinky odstúpenia. Zmluvné strany si vysporiadajú prípadné vzájomné nároky do 45 dní odo dňa doručenia odstúpenia.
3. Dovolať sa nemožnosti plnenia v dôsledku vyššej moci v zmysle bodu 1 tohto článku môže len zmluvná strana, ktorá skutočnosť napĺňajúcu znaky vyššej moci druhej zmluvnej strane písomne oznámila bezodkladne potom, čo tieto skutočnosti zistila.
4. Zmluvné strany sa dohodli, že v prípade stavu epidémie, resp. pandémie sa Zhotoviteľ nemôže dovolať nemožnosti splnenia svojich záväzkov, ibaže Zhotoviteľ Objednávateľovi preukáže, že v dôsledku štátom prijatých opatrení a výslovného zákazu uloženého Zhotoviteľovi, resp. jeho subdodávateľom zo strany príslušných štátnych orgánov nemôže objektívne splniť svoje povinnosti ani za sťažených podmienok a/alebo s väčšími nákladmi a/alebo s pomocou (prostredníctvom) inej osoby a Zhotoviteľ nemá inú možnosť na zabezpečenie splnenia jeho povinností a zároveň Zhotoviteľ preukáže, že prijal a vykonal všetky potrebné opatrenia pre zamedzenie a/alebo odvrátenie dôsledkov stavu epidémie resp. pandémie majúce vplyv na jeho činnosti, ktoré sú predmetom plnenia tejto zmluvy, a tak sám nespôsobil nemožnosť plnenia. Zhotoviteľ sa nemôže dovolávať nemožnosti plnenia svojich povinnosti podľa prvej vety tohto bodu zmluvy, ak stav epidémie resp. pandémie bol vyhlásený, resp. ho bolo možné s prihliadnutím na všetky okolnosti predpokladať v čase uzavretia zmluvy resp. v čase rokovania o zmluve a zmluvných podmienkach.

Nemožnosť plnenia a dôvody podľa prvej vety tohto bodu zmluvy je Zhotoviteľ povinný Objednávateľovi písomne oznámiť bezodkladne potom, čo tieto skutočnosti zistil, najneskôr však do 4 dní. Spolu s oznámením Zhotoviteľ predloží Objednávateľovi i všetky relevantné dokumenty preukazujúce nemožnosť plnenia podľa tohto bodu zmluvy. Za takéto dokumenty sa nepovažujú vyhlásenia poskytnuté Zhotoviteľom, či jeho subdodávateľmi. Zhotoviteľ je povinný Objednávateľa informovať o predpokladanej dobe nemožnosti plnenia jeho povinností. V prípade, že bude Zhotoviteľovi znemožnené splnenie jeho povinností vyskytnutím sa okolností podľa tohto bodu zmluvy po dobu viac ako 2 mesiace, uplatní sa postup podľa bodu 2. tohto článku zmluvy.

**Článok XV**

**Ďalšie ustanovenia**

1. Zamestnanci Zhotoviteľa sú povinní pri vykonávaní prác dodržiavať a rešpektovať všetky právne predpisy ako aj interné predpisy Objednávateľa upravujúce bezpečnosť a ochranu zdravia pri práci a požiarnu ochranu. Pokiaľ porušením týchto predpisov vznikne škoda, hradí ju v plnej výške Zhotoviteľ. S internými predpismi Objednávateľa budú preukázateľne oboznámení pred začatím prác oprávneným zamestnancom Objednávateľa. Pri spolupôsobení zamestnancov oboch zmluvných strán na jednom pracovisku je za nich zodpovedná každá strana samostatne.
2. Za úpravu objektov a teritória, použitých pre účely realizácie diela podľa tejto zmluvy, od zvyškového materiálu vzniknutého pri plnení diela a za jeho odvoz zodpovedá Zhotoviteľ.
3. Práva a povinnosti zmluvných strán vyplývajúce z tejto zmluvy prechádzajú v plnom rozsahu na ich právnych nástupcov.
4. Je zakázané zamestnancom Zhotoviteľa ako aj zamestnancom subdodávateľov pohybovať a zdržiavať sa mimo miesta výkonu diela.
5. Zhotoviteľ pred začatím vykonávania diela predloží Objednávateľovi menný zoznam zamestnancov ako aj zoznam vozidiel. Údaje zo zoznamu budú slúžiť pre vystavenie povolenia vstupu do areálu Objednávateľa.
6. Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a Zhotoviteľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného dodávateľa.
7. Zmluvné strany berú na vedomie a Zhotoviteľ výslovne súhlasí, že subdodávatelia Zhotoviteľa nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá Zhotoviteľ, ako keby predmet zmluvy plnil sám.
8. Zhotoviteľ uvedie najneskôr pri podpise tejto zmluvy zoznam všetkých známych subdodávateľov, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia ak ide o subdodávateľa, ktorý má povinnosť zápisu do registra partnerov verejného sektora. V prípade neuvedenia subdodávateľov v zmluve musí celý predmet zmluvy dodať Zhotoviteľ.
9. Zhotoviteľ je povinný oznámiť akúkoľvek zmenu údajov o subdodávateľovi Objednávateľovi.
10. Zmena subdodávateľa je možná len na základe jeho písomného odsúhlasenia Objednávateľom formou dodatku k tejto zmluve.
11. Identifikácia subdodávateľov, predmet a rozsah ich subdodávok sú uvedené v Prílohe č. 3 tejto zmluvy. Identifikácia subdodávateľov podľa predchádzajúcej vety je uvedená v rozsahu: názov/obchodné meno/meno a priezvisko, sídlo/adresa pobytu, IČO/dátum narodenia ak nebolo IČO pridelené, podiel predmetu zmluvy, predmet subdodávky a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
12. Zhotoviteľ je povinný bezodkladne oznámiť Objednávateľovi akúkoľvek zmenu údajov o subdodávateľovi. Zhotoviteľ je povinný bezodkladne oznámiť Objednávateľovi zmenu subdodávateľa a údaje podľa predchádzajúceho bodu 11. tohto článku zmluvy.
13. Zapísanie subdodávateľov v registri partnerov verejného sektora overuje Objednávateľ v informačnom systéme - Register partnerov verejného sektora. Údaje zapísané v registri, nie je podľa § 3 ods. 2 zákona č. 315/2016 Z. z., potrebné pred orgánmi verejnej moci preukazovať.
14. Pri plnení predmetu zmluvy subdodávateľom má Zhotoviteľ zodpovednosť akoby predmet Zmluvy plnil sám.
15. K zadaniu určitého podielu predmetu Zmluvy subdodávateľovi, neuvedeného v Prílohe č. 3 tejto Zmluvy alebo k zmene subdodávateľa uvedeného v Prílohe č. 3 Zmluvy počas plnenia predmetu tejto Zmluvy môže dôjsť len na základe písomného dodatku k tejto Zmluve, podpísaného oboma Zmluvnými stranami.

**Článok XVI**

**Záverečné ustanovenia**

* 1. Táto zmluva nadobúda platnosť a účinnosť dňom jej podpisu oboma zmluvnými stranami.
  2. Túto zmluvu je možné meniť len na základe súhlasu obidvoch zmluvných strán, a to vo forme písomných dodatkov k tejto zmluve.
  3. V prípade rozporu medzi ustanoveniami tejto zmluvy a jej prílohami, platí, že ustanovenia tejto zmluvy majú prednosť pred ustanoveniami jej príloh.
  4. Zmluvné strany sa dohodli na náhradnom doručovaní písomností určených druhej zmluvnej strane, a to aj pre prípady, ak doporučená zásielka obsahuje právny úkon smerujúci k zmene alebo zániku zmluvného záväzku. Na základe dohody o náhradnom doručovaní sa za doručenú považuje písomnosť zaslaná doporučenou poštou na adresu sídla adresáta, a to márnym uplynutím úložnej lehoty na pošte, alebo dňom jej vrátenia druhej zmluvnej strane, ak je písomnosť vrátená z dôvodu jej nedoručiteľnosti, alebo odmietnutia prevziať zásielku.
  5. Ak niektoré ustanovenia tejto zmluvy sú alebo sa stanú neplatnými a/alebo nevykonateľnými, ostáva nedotknutá platnosť alebo vykonateľnosť ostatných časti zmluvy. Zmluvné strany sa pre tento prípad dohodli nahradiť neplatné resp. nevykonateľné ustanovenia platnými a vykonateľnými, ktoré čo najlepšie dosahujú zamýšľaný účel.
  6. Právne vzťahy, neupravené touto zmluvou, sa riadia príslušnými ustanoveniami Obchodného zákonníka SR v platnom znení a podporne súvisiacich právnych predpisov platných na území Slovenskej republiky.
  7. Spory vzniknuté z a/alebo v súvislosti s touto zmluvou budú riešené pred súdmi SR v zmysle Zákona č. 160/2015 Z. z. Civilný sporový poriadok v platnom znení.

1. Zhotoviteľ nie je oprávnený previesť práva a povinnosti zo zmluvy, ako aj postúpiť pohľadávku vzniknutú z a/alebo v súvislosti so zmluvou bez predchádzajúceho súhlasu Objednávateľa.
2. Táto zmluva je vyhotovená v dvoch rovnopisoch, po jednom pre každú zmluvnú stranu.

Príloha č. 1: Cenová ponuka

Príloha č. 2: Položkový rozpočet

Príloha č. 3: Údaje o subdodávateľoch

Príloha č. 4: Projektová dokumentácia

Príloha č. 5: Poistná zmluva

V Hlohovci, dňa .........................

Objednávateľ:

|  |  |  |
| --- | --- | --- |
|  |  | **Ing. Anton Cebo**  predseda  Poľnohospodárske družstvo Hlohovec |

Zhotoviteľ:

|  |  |  |
| --- | --- | --- |
|  |  | *doplní uchádzač* |